**Ministru kabineta noteikumu projekta**

**„Grozījums Ministru kabineta 2010.gada 2.februāra noteikumos Nr.98 „Labturības prasības cāļu turēšanai un izmantošanai gaļas ražošanai””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku aizsardzības likuma 10.panta 1.punkts. |
| 2. | Pašreizējā situācija un problēmas | Patlaban ir spēkā Ministru kabineta 2010.gada 2.februāra noteikumi Nr.98 „Labturības prasības cāļu turēšanai un izmantošanai gaļas ražošanai” (turpmāk – noteikumi Nr.98). To 42.punktā ir noteikts, kāda informācija norādāma pavaddokumentos, nosūtot uz kautuvi putnu saimi, kura turēta blīvumā, kas pārsniedz 33 kilogramus uz kvadrātmetru. Eiropas Komisijas Pārtikas un veterinārais birojs pēc audita, kas notika Latvijā, lai novērtētu dzīvnieku labturības uzraudzību novietnēs un pārvadājumu laikā, ir sniedzis rekomendāciju, kas nosaka, ka nacionālajos normatīvajos aktos pagaidām nav pārņemta Padomes 2007.gada 28.jūnija Direktīvas 2007/43/EK, ar ko nosaka obligātos noteikumus gaļas ražošanai audzētu cāļu aizsardzībai, (turpmāk – Direktīva 2007/43/EK) III pielikuma 1.punkta 1.1.apakšpunktā noteiktā prasība, proti, nosūtot putnus uz kautuvi, pavaddokumentos norādīt arī dienas mirstības koeficientu. Tāpēc nepieciešams attiecīgi papildināt noteikumu Nr.98 42.punktu.Zemkopības ministrija ir informējusi Eiropas Komisijas Pārtikas un veterināro biroju, ka līdz 2013.gada 31.decembrim nacionālajos normatīvajos aktos tiks pārņemtas visas Direktīvas 2007/43/EK prasības. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījums Ministru kabineta 2010.gada 2.februāra noteikumos Nr.98 „Labturības prasības cāļu turēšanai un izmantošanai gaļas ražošanai”” (turpmāk – noteikumu projekts) sagatavots, lai pārņemtu Direktīvas 2007/43/EK III pielikuma 1.punkta 1.1.apakšpunkta prasību un noteikumos Nr.98 noteiktu, ka, nosūtot uz kautuvi putnu saimi, kura turēta blīvumā, kas pārsniedz 33 kilogramus uz kvadrātmetru, pavaddokumentos jānorāda arī dienas mirstības koeficients.Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Pārtikas un veterinārais dienests |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projektā ietvertais tiesiskais regulējums attiecināms uz gaļas ražošanai audzētu cāļu īpašniekiem vai turētājiem, un to piemēro novietnēm, kurās ir 500 un vairāk cāļu. Pārtikas un veterinārajā dienestā (turpmāk –dienests) ir reģistrētas četras tādu cāļu novietnes, kuri paredzēti gaļas ieguvei. Maksimālais cāļu skaits šajās novietnēs ir no 500 līdz 1 754 500 putniem.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Dienesta pilnvarots veterinārārsts kautuvē reģistrē īpašnieka vai turētāja aprēķināto dienas mirstības koeficientu.  |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva 2007/43/EK |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabula** **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2007/43/EK III pielikuma 1.punkta 1.1.apakšpunkts | 1.punkts | Pārņemts pilnībā | Neparedz stingrākasprasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējās Direktīvā 2007/43/EK noteiktās prasības ir pārņemtas ar Ministru kabineta 2010.gada 2.februāra noteikumiem Nr.98 „Labturības prasības cāļu turēšanai un izmantošanai gaļas ražošanai”. |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Projekts 2013.gada 6.septembrī ievietots Zemkopības ministrijas tīmekļa vietnē publiskai apspriešanai. |
| 2. | Sabiedrības līdzdalība projekta izstrādē  | Priekšlikumi noteikumu projekta izstrādei netika saņemti. |
| 3. | Sabiedrības līdzdalības rezultāti | Priekšlikumi noteikumu projekta izstrādei netika saņemti.  |
| 4. | Saeimas un ekspertu līdzdalība | Konsultācijas nav notikušas. |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Pārtikas un veterinārais dienests. |
| 2. | Projekta izpildes ietekme uz pārvaldes funkcijām  | Projekts neparedz funkciju paplašināšanu. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav |

Zemkopības ministre L.Straujuma

2013.10.30. 15:07

A.Vahruševa

67027066, Alise.Vahruseva@zm.gov.lv